Aceral

Un **aceral**, **acereral** u **aceroneral** ye una selva dominada por os acirons, antigament ditos "acers", nombres comuns d'as especies d'o chenero *[[Acer]]*.

## Acerals de A.granatense
Acerals d' *[[Acer granatense]]*, en trobamos en as zonas alteras mes orientals d'a Sierra de Gúdar y as suyas estribacions enta lo Mayestrato, paraches on que la continentalidat ye menos acusada. Son en altarias entre os 1200 y 1600 m, a on i resisten millor a sequedat ambiental, a l'igual que os tilers u os urmos de montanya, rechenerando-se bien en os pacos d'as pinars de montanya de pin royo, menos a on que bi ha pin nasarro, y comparte puesto con o caixico *[[Quercus faginea]]*, como esdevién en a Tosquilla. Tamién bi ha acerals d**Acer granatense'' en os [[Puertos de Beceit]], una d'as mugas septentrionals d'esta [[especie]].

Arbolez comuns en os acerals son ''[[Sorbus aria]]'', ''[[Corylus avellana]]'', y a vegadas ''[[Ilex aquifolium]]'' y ''[[Taxus baccata]]''.

A orla arbustiva ye d'especies desichents como a [[tintilaina]] (''[[Viburnum lantana]]''), l'[[arto]] (''[[Crataegus monogyna]]''), a [[senera]] (''[[Amellanchier ovalis]]''), ''[[Lonicera xylosteum]]'', ''[[Ribes alpinum]]'', o chinebro (''[[Juniperus communis]]''), a [[galabardera]] (''[[Rosa canina]]''), ''[[Rubus ulmifolius]]'', ''[[Prunus spinosa]]'', ''[[Rhamnus saxatilis]]'', etcetera...

As masas d**Acer granatense* ocupan por un regular suelos profundos y humidos que l'hombre ye desforestaus ta creyar [[prau]]s. O millor aceral d'a [[Sierra Gúdar]] (lo un d'o barranco de las Torres entre [[Nogueruelas]] y [[Linars de Mora]]) ye en un [[suelo]] profundo y humido.

Selvetas mes redueitas pero con árbols de grant mida de dica 50&nbsp;cm de diametro son os d'o [[Molín de las Truitas]] en [[Mosqueruela]] y lo un d'o Barranco de los Arenazos en [[Linars de Mora]].

== Acerals de A.monspessulanum ==


*Acer monspessulanum* per un regular se presenta como un arbolet y ye una especie mes xerofila que resiste millor a [[sequera]] y os extremos termicos que *Acer granatense*. Ye mes tipico d'o nord-este que d'o sud-este d'a [[Peninsula Iberica]]. Forma selvetas en [[Chabalambre]] y sectors de [[Sierra de Gúdar|Gúdar]] a on que no bi ha *A. granatense*, y en enclaus intermeyos como lo barranco *del hocino*, siempre d'entre os 1000 y 1450 m. No gosa ser present chunto con *A. granatense* en [[Provincia de Teruel|Teruel]] y només sen troba chuntos en os arredols d'o [[cuello (topografía)|cuello]] a on naixen o barranco de las Torres y l'arroyo de la Pasqueta, (termins de [[Nogueruelas]] y [[Linars de Mora]]). En [[Sestrica]] el trobamos en chunto con [[Fraxinus|fraixins]] d'una selva de ribera sobre [[substrato (biolochía)|substrato]] silicio.

Por un regular *A. monspessulanum* se troba en os dominios d'a [[carrasca]] u/y la [[sabina]], y a vegadas con [[Pin royo]] (en o barranco *del Val* de [[La Puebla de Valverde]], en [[Chabalambre]], a on que bi ha un aceral muit bien conservau). Un altro aceral d'intrés tamién ye en [[La Puebla de Valverde]], ye lo un d'o barranco de La Cederilla (toponimo prou explicativo), a on l'aceral ye conservau de tot en o suyo barranco segundario. En o Mas del Manzano y Mas del Peral de [[La Puebla de Valverde]] en a part alta d'o Barranco de la Vallomba, aciron grans. En la Puebla de Valverde bi ha un altro aceral de consideración, o d'o barranco del Focino en chunto con un caixicar a on que bi ha a sola cita de *Sorbus torminalis* d'o sud-este d'a provincia de Teruel.

O matigal que acompanya a *A. monspessulanum* ye composau per *Juniperus communis*, *Juniperus phoenicea*, *Juniperus sabina*, *Lonicera xylosteum* u rosacias como *Crataegus monogyna*, *Prunus spinosa*, *Prunus mahaleb*, *Rosa sp.*, *Amellanchier ovalis*, *Cornus sanguinea*, etc...

Cuan se degrada l'aceral y i amaneixen orlas arbustivas se fan os [[aliaga|allacars]] de *Genista scorpius* y *Genista hispanica*, y si se contina degradando se i fa un matigal baixo de plantas labiadas con *Satureja montana*, *Lavandula latifolia*, *Thymus vulgaris* (tremonciello), etcetera...

D'entre as herbacias mes representativas i trobamos *Saponaria ocymoides*, *Stachys heraclea*, *Primula veris*, *Geum sylvaticum*, etc. Ye común o [[lastón|lastonar]] de *Brachypodium phoenicoides* en as zonas secas y *Brachypodium sylvaticum* en os paraches frescos, asinas como *Briza media* y *Dactylis glomerata*. Entre as orquidias podemos trobar *Ophrys sphegodes*, *Ophrys lutea*, *Orchis purpurea*, *Cephalantera rubra*, *Cephalantera damasonium*, *Epipactis parvifolia*, *Epipactis microphyla*, *Epipactis helleborine*, *Listera ovata*, etc...

== Toponimos relacionaus con os acerals ==
Os acerals no ocuporon nunca grans extensions como os [[carrascal]]s y [[caixicar]]s, y a sobén os acers fan parte de [[selvas mixtas submediterranias]]. Toponimos aragoneses que con duda podemos relacionar con os acerals son: "[[Aceret]]", "Barranco de l'acederilla" (en [[La Puebla de Valverde]]), "[[Cedriellas]]" y "[[Arcedo]]", que no ye tan seguro porque tamién se parix a "[[arto]]", "[[Artieda]]" y porque *arce* ye castellano y en aragonés d'a zona yera *acer(e)*. O *Barranco de los Arenazos*, on bi ha acirons, puet estar una deformación d'"aceral" ("aceral" > **acerán* > *arenaz*, *arenazos*). En [[provincia d'Ávila|Ávila]] tenemos o macrotoponimo *Villanueva del Aceral*.

==Referencias==


== Bibliografía ==
* [[José Manuel González Cano]] et al.: *Inventario abierto de los bosques singulares del sector S.E de la provincia de Teruel''. Diputación General de Aragón.